Vaida Kurpienė

Vaida Kurpienė (g. 1978 m. balandžio 3 d. Klaipėdoje) – Lietuvos dietistė, knygų autorė, lektorė.

Lietuvos dietistų asociacijos steigėja, knygų autorė ir straipsnių autorė, lektorė. Įmonės „Valgau sveikai“ įkūrėja ir direktorė, tinklaraščių sulieknek.lt bei vaikumityba.lt autorė.

 Biografija 
Vaida Kurpienė gimė ir užaugo Klaipėdoje. 2001 m. Klaipėdos universitete baigė verslo administravimo bakalauro studijas, 2003 m. – rinkodaros vadybos magistro studijas. 2002 metais persikėlė gyventi į Vilnių, ten ištekėjo, susilaukė dviejų vaikų. 2007–2008 m. mokėsi Helsinkio ekonomikos mokykloje (MBA investavimo sritis). 2005–2013 m. dirbo investavimo ir marketingo srityje („SPA Vilnius“, „Swedbank“, „Baltijos investicijų centras“).

Nuo 2010 m. lapkričio mėn. dirba mitybos specialiste. Šią veiklą V. Kurpienė pradėjo sukurdama trijų mėnesių įpročių keitimą programą, vėliau pradėjo vesti kursus, seminarus, rengti mitybos planus.

Nuo įkūrimo 2021 m. iki 2024 m. vasario mėnesio buvo Lietuvos dietistų asociacijos valdybos pirmininkė.

2010 m. pradėjo dalintis informacija savo Facebook paskyroje „Vaida Kurpienė – sveika mityba“.

Nuo 2013 m. veda nuotolinius kursus internetu. 2013–2015 m. lankė intensyvius mitybos kursus Kalifornijos, Stanfordo, Floridos, Djuko universitetuose, 2015 m. – „Diet and Nutrition Advanced“ trijų mėnesių programa Stonebridge Associated Colleges, 2018–2019 m. Vilniaus kolegijoje baigė dietetikos profesinio bakalauro studijas. Taip pat 2014 m. įgijo neurolingvistinio programavimo praktiko licenciją.

Vaida Kurpienė kuria mitybos planus suaugusiems ir vaikams, konsultuoja sveikos mitybos temomis, veda mokymus įmonėms bei nuotolinius kursus, organizuoja stovyklas moterims, bendradarbiauja su žiniasklaida sveikatos klausimais.

 Bibliografija 
 Mažos nuodėmės taisyklės (bendraautorė, 2015 m.)
 BALANSAS: skanus maistas ir sveikos gyvensenos idėjos aktyviems žmonėms (bendraautorė, 2016 m.)
 Liekna visam gyvenimui (2018 m.)

 Nuorodos 
 Oficiali svetainė
 www.vaikumityba.lt

Kategorija:Lietuvos dietistai